CELEX: 62022CN0177
Language: ro
Date: 2022-03-08 00:00:00
Title: Cauza C-177/22: Cerere de decizie preliminară introdusă de Landesgerichts Salzburg (Austria) la 8 martie 2022 – JA/Wurth Automotive GmbH

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/29
            
         
      Cerere de decizie preliminară introdusă de Landesgerichts Salzburg (Austria) la 8 martie 2022 – JA/Wurth Automotive GmbH
      (Cauza C-177/22)
      (2022/C 213/40)
      Limba de procedură: germana
      
         Instanța de trimitere
      
      Landesgerichts Salzburg
      
         Părțile din procedura principală
      
      
         Reclamantă: JA
      
         Pârâtă: Wurth Automotive GmbH
      
         Întrebările preliminare
      
      
                  1)
               
               
                  În cadrul aprecierii calității de consumator a reclamantei în sensul articolelor 17 și 18 din Regulamentul (UE) nr. 1215/2012 (1) prezintă importanță
                  
                              a)
                           
                           
                              aspectul dacă activitatea de graficiană și web designer declarată de reclamantă în cursul procedurii a fost desfășurată doar în calitate de lucrător salariat sau, cel puțin parțial, inclusiv în cadrul unei activități profesionale independente la data încheierii contractului de vânzare-cumpărare și imediat după aceasta și
                           
                        
                              b)
                           
                           
                              în ce scop a achiziționat reclamanta autovehiculului, așadar, numai pentru satisfacerea propriilor necesități de consum privat sau și în legătură cu o activitate ori finalitate de natură profesională actuală sau viitoare?
                           
                        
            
                  2)
               
               
                  Este posibil ca reclamanta să nu se mai poată prevala de calitatea de consumator dacă aceasta a revândut autovehiculul în august 2019 și ar fi relevant dacă ar fi obținut profit cu această ocazie?
               
            
                  3)
               
               
                  Calitatea de consumator a reclamantei trebuie respinsă pentru simplul fapt că a semnat un contract de vânzare-cumpărare formulat în avans de pârâtă, în a cărui redactare figura denumirea cumpărătorului ca „societate”, iar sub titlul scris cu litere mai mici „Acorduri speciale” era vorba despre „tranzacție între comercianți/fără returnare, fără garanție/livrarea are loc numai după primirea banilor”, fără a contesta acest lucru și fără a semnala calitatea sa de consumator?
               
            
                  4)
               
               
                  Reclamantei trebuie să i se impute un comportament al partenerului său care, în calitate de concesionar de automobile, a intermediat vânzarea-cumpărarea, din care pârâta ar fi putut deduce că reclamanta avea calitatea de întreprinzător?
               
            
                  5)
               
               
                  În aprecierea calității sale de consumator este în detrimentul reclamantei faptul că instanța de prim grad de jurisdicție nu a putut stabili motivul pentru care contractul scris de vânzare-cumpărare diferă de oferta prealabilă efectuată prin intermediul partenerului reclamantei în legătură cu denumirea cumpărătoarei și aspectele discutate în această privință în cadrul contactelor telefonice dintre partenerul reclamantei și un vânzător al pârâtei?
               
            
                  6)
               
               
                  Prezintă importanță în privința calității de consumator a reclamantei faptul că, la câteva săptămâni de la preluarea autovehiculului de la pârâtă, partenerul reclamantei a întrebat telefonic dacă exista posibilitatea de a menționa TVA-ul?
               
            
         (1)  Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială (JO 2012, L 351, p. 1).